gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7399, del 10-11-2014 (2014/10324)

Notificació de l'acord de 3 de novembre de 2014, pel qual es remet còpia de l'expedient disciplinari incoat per resolució del rector de 15 de gener de 2014. (P. C. L.).
------------------------------------------------------------------------------------------------------------------------------------------------------------------------

### Dades del document

Número de DOGV
:   7399

Data del DOGV
:   10-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10573


Organisme emissor
:   Universitat Politècnica de València

Tipus de document
:   Anunci

Notificació de l'acord de 3 de novembre de 2014, pel qual es remet còpia de l'expedient disciplinari incoat per resolució del rector de 15 de gener de 2014. (P. C. L.). [2014/10208]  
De conformitat amb el que disposen els articles 59.5, 60.2 i 61 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, i perquè servisca de notificació a la persona interessada, atès el resultat negatiu de dos intents al domicili assenyalat als efectes de notificacions, es fa públic l'acord de 3 de novembre de 2014 pel qual es tramet còpia de l'expedient disciplinari incoat per Resolució del rector de 15 de gener de 2014 a Pau Codina Llopis, amb últim domicili conegut a Sueca, carrer Ciutat de Pamplona, 1-6-C.  
La persona interessada, o el seu representant, poden sol·licitar, acreditant-ne la identitat, una còpia de la resolució corresponent, i comparéixer de dilluns a divendres, de 09.00 a 14.00 hores, a l'Oficina de la Secretaria General d'aquesta Universitat Politècnica de València, camí de Vera, s/n, edifici de Rectorat, segona planta, 46550 València, en el termini de deu dies hàbils, comptadors des de l'endemà de la publicació d'aquest anunci.  
Si transcorregut el dit termini no s'ha comparegut, la notificació s'entendrà produïda amb caràcter general legal des de l'endemà del venciment del termini assenyalat per a comparéixer.  
  
València, 4 de novembre de 2014.- El rector de la Universitat Politècnica de València: Francisco José Mora Mas.
Diari Oficial de la Generalitat Valenciana


Sumari del DOGV 7287, del 03-06-2014 (2014/4699)

Convocatòria per a la provisió en propietat, per promoció interna restringida, d'una plaça vacant d'inspector de la policia local.
----------------------------------------------------------------------------------------------------------------------------------

### Dades del document

Número de DOGV
:   7287

Data del DOGV
:   03-06-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/4699


Data del document
:   22-05-2014

Organisme emissor
:   Ajuntament de Betxí

Tipus de document
:   Anunci

Anàlisi jurídica

 Descriptors 

:   * Betxí
    * concurs administratiu

Convocatòria per a la provisió en propietat, per promoció interna restringida, d'una plaça vacant d'inspector de la policia local.  
 [2014/4699]  
L'Ajuntament de Betxí, mitjançant l'acord adoptat per la Junta de Govern local en la sessió ordinària de data 2 d'abril de 2014, va aprovar les bases i la respectiva convocatòria per a la provisió en propietat d'una plaça vacant d'inspector de la policia local, mitjançant concurs oposició per promoció interna restringida, el text íntegre de la qual figura exposat en el tauler d'edictes.  
El termini de presentació d'instàncies serà de 20 dies naturals, comptats a partir del següent a la publicació de l'anunci de la convocatòria en el Boletín Oficial del Estado.  
Contra les referides bases i tots els actes administratius definitius que se'n deriven, podran els interessats interposar els oportuns recursos en els casos i en la forma establerts en la Llei 30/1992, de Règim Jurídic de les Administracions Públiques i del Procediment Administratiu Comú.  
El que es fa públic per a general coneixement.  
  
Betxí, 22 de maig de 2014.- L'alcalde: Alfred Remolar Franch.
Diari Oficial de la Generalitat Valenciana


Sumari del DOGV 7312, del 08-07-2014 (2014/6096)

Informació pública de l'alternativa tècnica del programa d'actuació integrada, per gestió directa, de la zona industrial Maquiva.
---------------------------------------------------------------------------------------------------------------------------------

### Dades del document

Número de DOGV
:   7312

Data del DOGV
:   08-07-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/6096


Data del document
:   04-06-2014

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * pla d'urbanisme
    * administració local

Informació pública de l'alternativa tècnica del programa d'actuació integrada, per gestió directa, de la zona industrial Maquiva. [2014/6096]  
Per l'Ajuntament en Ple, en sessió ordinària de data 3 de juny de 2014, s'ha adoptat acord sobre la gestió directa municipal i informació pública del programa d'actuació integrada de la zona industrial Maquiva, que té per objecte executar obres de primera implantació dels serveis urbanístics d'enllumenat públic i voreres, en les vies públiques denominades camí del Safareig i carrer en projecte, sòl urbà, zona industrial, claus i.1-i.2, que afecta les parcel·les situades en l'illa i.2/419/1 i en l'illa i.1/419.2, l'alternativa tècnica del qual comprèn la següent documentació:  
- Projecte tècnic d'obres d'urbanització: enllumenat públic i voreres.  
- Document d'imposició i ordenació de quotes urbanístiques.  
El règim del programa d'actuació és per gestió directa, i no hi ha possibilitat de presentació d'alternatives tècniques ni proposicions juridicoeconòmiques.  
D'acord amb l'article 272 del Decret 67/2006, de 12 maig, pel qual s'aprova el Reglament d'Ordenació i Gestió Territorial i Urbanística, s'obri un període de 20 dies, a comptar des de l'endemà de l'última publicació de l'anunci o des de la recepció de l'avís si és posterior, durant el qual els interessats podran presentar les al·legacions que consideren convenients.  
Tota la documentació, així com l'expedient administratiu, podrà ser consultada en el Departament d'Urbanisme de l'Ajuntament de la Pobla de Vallbona, els dies hàbils, en horari d'oficina  
  
  
La Pobla de Vallbona, 4 de juny de 2014.- L'alcaldessa presidenta: M.ª Carmen Contelles Llopis.
Diari Oficial de la Generalitat Valenciana


Sumari del DOGV 7384, del 20-10-2014 (2014/9410)

Notificació de resolució sancionadora. Expedient número 462010SAT001252 i altres.
---------------------------------------------------------------------------------

### Dades del document

Número de DOGV
:   7384

Data del DOGV
:   20-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/9410


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolució sancionadora. Expedient número 462010SAT001252 i altres. [2014/9410]  
Per este edicte s'efectua una notificació a les empreses que s'indiquen a continuació, a les quals la Inspecció Provincial de Treball i Seguretat Social de València va practicar actes d'infracció que van donar lloc a un expedient sancionador, però no se'ls van poder notificar les resolucions per haver desaparegut, haver-se traslladat a un altre domicili o altres causes anàlogues, d'acord amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Es fa saber a les empreses indicades que, en el termini d'un mes a partir de la publicació d'este edicte, podran interposar un recurs d'alçada davant de la Direcció General de Treball, Cooperativisme i Economia Social, segons els articles 114 i següents de la llei esmentada, i a este efecte podran examinar, en el termini indicat, l'expedient que consta en esta Direcció Territorial d'Economia, Indústria, Turisme i Ocupació (avinguda Baró de Càrcer, 36, 1a, de València 46978, Secció de Sancions).  
València, 10 d'octubre de 2014.- La directora territorial d'Economia, Indústria, Turisme i Ocupació: Margarita Vilarrasa Balanzá.
Diari Oficial de la Generalitat Valenciana


Sumari del DOGV 7246, del 02-04-2014 (2014/2765)

Notificació de la sentència dictada en el procediment de divorci contenciós número 133/2013.
--------------------------------------------------------------------------------------------

### Dades del document

Número de DOGV
:   7246

Data del DOGV
:   02-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2765


Organisme emissor
:   Jutjat de Violencia Sobre la Dona Número 3 de València

Tipus de document
:   Edicte

Notificació de la sentència dictada en el procediment de divorci contenciós número 133/2013. [2014/2765]  
Divorci contenciós 000133/2013-E  
De: Raquel Royuela Millán.  
Procurador: Rafael Francisco Alario Mont.  
Contra: Ikenna Obed Ogbodo.  
  
«Mitjançant este edicte faig saber que en les actuacions de divorci contenciós seguides amb el número 000133/2013, a instàncies de Raquel Royuela Millán, contra Ikenna Obed Ogbodo, en situació de rebel·lia, en les quals, en data 17 de gener de 2014, ha recaigut la sentència estimatòria i es troben les actuacions a la seua disposició en la Secretaria d'este jutjat. Se li fa saber que en contra d'esta pot interposar el recurs següent: mode d'impugnació mitjançant un recurs d'apel·lació davant l'Audiència Provincial de València (article 455 de la LECn).  
El recurs s'interposa per mitjà d'un escrit presentat en este jutjat en el termini de 20 dies hàbils, comptats des de l'endemà de la notificació, on ha d'exposar les al·legacions en què es basa la impugnació, a més d'esmentar la resolució contra la qual apel·la i les decisions que impugna (article 458 de la LECn).  
Igualment, en el procediment de mesures provisionals coetànies número 134/2013, dimanant del divorci, s'ha dictat interlocutòria d'arxivament».  
  
I, perquè valga de notificació en forma deguda a Ikenna Obed Ogbodo, en rebel·lia, expedisc i firme este edicte.  
  
València, 5 de febrer de 2014.- La secretària judicial: Inmaculada García Martínez.
Diari Oficial de la Generalitat Valenciana


Sumari del DOGV 7358, del 11-09-2014 (2014/8196)

Notificació de la sentència dictada en el procediment ordinari número 1919/2011.
--------------------------------------------------------------------------------

### Dades del document

Número de DOGV
:   7358

Data del DOGV
:   11-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8196


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el procediment ordinari número 1919/2011. [2014/8196]  
En el procediment ordinari 1919/2011, seguit a instàncies de Jaime Vicente Ribera contra Malika Lyatim, José Antonio Ponce Garcia i la Mutua Madrileña Automovilista, s'ha dictat la sentència literal següent:  
  
«Desestime la demanda interposada en nom de Jaime Vicente Ribera contra Malika Lyatim, José Antonio Ponce García i la Mutua Madrileña Automovilista, absolc els demandats indicats de les sol·licituds formulades en la petició de la demanda i impose les costes a la part actora.  
  
Mode d'impugnació: amb un recurs d'apel·lació davant de l'Audiència Provincial de València (art. 455 LECn).  
El recurs s'ha d'interposar davant del tribunal que ha dictat la resolució que s'impugna dins del termini de 20 dies comptats des de l'endemà que es notifica. En la interposició del recurs l'apel·lant ha d'exposar les al·legacions en què basa la impugnació, i citar la resolució contra la qual apel·la i les decisions que impugna (art. 458 LECn).  
  
No s'admetrà el recurs si la part no acredita haver ingressat en l'entitat Banesto, en el compte de depòsits i consignacions número 5809110056010155012764 4444 0000 04 1919 11 oberta a nom d'este jutjat, i amb referència a este procediment, 50 euros en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
Tampoc es cursarà l'apel·lació (fóra de les exempcions previstes en l'article 4 de la Llei 10/2012, de 20 de novembre) si no es presenta amb model de taxa 696 diligenciat telemàticament d'acord amb l'Orde NKB 2222/12, que aprova el model d'autoliquidació.  
  
Pronuncie, mane i firme esta sentència».  
  
Atés que els codemandats, Malika Lyatim i José Antonio Ponce García, estan en parador ignorat, expedisc este edicte a fi que els valga de notificació en la forma deguda.  
  
València, 1 de setembre de 2014.- La secretària judicial: M.ª José Navarro Melchor.
Diari Oficial de la Generalitat Valenciana


Sumari del DOGV 7397, del 06-11-2014 (2014/10641)

Informació pública del projecte de nova conducció de transport amb aigua EMIMET per a la mescla i la millora de la qualitat de'aigua potable.
---------------------------------------------------------------------------------------------------------------------------------------------

### Dades del document

Número de DOGV
:   7397

Data del DOGV
:   06-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10193


Organisme emissor
:   Ajuntament d'Alfafar

Tipus de document
:   Anunci

Informació pública del projecte de nova conducció de transport amb aigua EMIMET per a la mescla i la millora de la qualitat de'aigua potable. [2014/10514]  
El Ple l'Ajuntament, en la sessió celebrada el dia 30 d'octubre de 2014, va acordar aprovar inicialment i amb caràcter d'urgència, el projecte d'obra de nova conducció de transport amb aigua l'alta d'Emimet per a mesclar en el depòsit i millorar la qualitat d'aigua potable al municipi d'Alfafar, i sotmetre al tràmit d'informació i exposició pública per un termini d'un mes l'indicat projecte, en virtut de l'article 93 del Reial Decret Legislatiu 781/1986, de 18 d'abril.  
  
Urbanísticament, cal indicar que l'actuació es projecta en sòl classificat en part urbà, i en el tram final, a l'altre costat de la V-31, sòl no urbanitzable (rústic comú), segons el pla general d'ordenació urbanística.   
En la part del sòl rústic comú es planteja l'afecció a les parcel·les de propietat pública: 219 i 9014 del polígon 15. La resta de l'actuació discorre per terrenys de domini públic viari, i no afecta la propietat privada.  
Les parcel·les privades que s'han d'ocupar temporalment per a l'execució de les obres són les que es referixen a continuació atenent a allò que s'ha indicat en l'annex 15 a la memòria del projecte:  
  
Polígon Parcel·la Longitud Ample Superfície  
15 1 24,45 2 48,9  
15 2 8,3 2 16,6  
15 3 7,98 2 15,96  
15 4 8,09 2 16,18  
15 5 15,57 2 31,14  
15 107 21,35 2 42,7  
15 6 16,07 2 32,14  
15 43 65,64 2 131,28  
15 44 72,5 2 145  
15 47 18,59 2 37,18  
15 48 43,6 2 87,2  
34 944 265,33 2 378,66  
15 9 88,21 2 176,42  
 Total 1159,36  
  
  
  
En virtut de l'article 21.2 de la LEF, article 20.2 del REF i article 93 del Reial Decret Legislatiu 781/1986, de 18 d'abril, se sotmet esta relació a informació pública, per mitjà de la publicació del corresponent anunci en el Butlletí Oficial de la Província i la inserció en el Diari Oficial de la Comunitat Valenciana, i exposició en el tauler d'anuncis de l'Ajuntament, un diari d'àmplia difusió de la província i en la pàgina web municipal, durant el termini d'un mes.  
  
Alfafar, 31 d'octubre de 2014.- L'alcalde: Juan Ramón Adsuara Monlleó.
Diari Oficial de la Generalitat Valenciana


Sumari del DOGV 7279, del 22-05-2014 (2014/4358)

Notificació de la interlocutòria dictada en el procediment d'adopció número 1592/2013.
--------------------------------------------------------------------------------------

### Dades del document

Número de DOGV
:   7279

Data del DOGV
:   22-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4358


Organisme emissor
:   Jutjat de Primera Instància Número 24 de València

Tipus de document
:   Anunci

Notificació de la interlocutòria dictada en el procediment d'adopció número 1592/2013. [2014/4358]  
Constitució de l'acolliment 000121/2013-R  
Demandant: Generalitat Valenciana.  
María Dolores Valle Contreras, secretària del Jutjat de Primera Instància número 24 de València, mitjançant este edicte faig saber que en les actuacions de constitució de l'acolliment 000121/2013, a instàncies de la Generalitat Valenciana, en les quals, en data 25 d'abril de 2014, ha recaigut la interlocutòria 133, la part dispositiva de la qual diu així:  
  
«Part dispositiva  
Dispose l'acolliment familiar simple del menor J. L. C. S., amb els acollidors proposats per l'entitat pública per dos anys, i han de complir les obligacions inherents al càrrec, sota la vigilància de l'entitat pública i del ministeri fiscal.  
Notifiqueu este acord a l'ens públic, al ministeri fiscal i a la resta de parts.  
Mode d'impugnació: per mitjà d'un recurs d'apel·lació davant d'este jutjat, no obstant el qual es durà a efecte el que s'ha disposat. El recurs ha d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (article 458 LEC). Haurà d'efectuar-se la consignació de 50 euros en el compte del jutjat 4584-0000-02 - número del procediment amb quatre dígits - dos últims números de l'any, en l'oficina Santander, segons disposa la Llei Orgànica 1/2009, de 3 de novembre, i s'acreditarà esta consignació, exceptuant-ne el cas d'aquells litigants que tinguen el benefici de justícia gratuïta. Si no s'efectua el depòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Així ho disposa, mana i firma Ana María Mayor Vaño, magistrada jutgessa del Jutjat de Primera Instància número 24 d'esta ciutat, de tot això done fe».  
  
I perquè valga de notificació de forma deguda a José Luis Chico Gil, es troba en parador desconegut, expedisc i firme este edicte.  
  
València, 14 de maig de 2014.- La secretària judicial: María Dolores Valle Contreras.
Diari Oficial de la Generalitat Valenciana


Sumari del DOGV 7386, del 22-10-2014 (2014/9449)

Notificació del tràmit d'audiència dels expedients número IGM 533-2010 i 400-401/2014.
--------------------------------------------------------------------------------------

### Dades del document

Número de DOGV
:   7386

Data del DOGV
:   22-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/9449


Organisme emissor
:   Conselleria de Benestar Social

Tipus de document
:   Anunci

Notificació del tràmit d'audiència dels expedients número IGM 533-2010 i 400-401/2014. [2014/9449]  
Atés que no s'ha pogut practicar la notificació personal als interessats, del tràmit d'audiència referent a l'expedient que s'indica a continuació, se'n publica un extracte en el Diari Oficial de la Comunitat Valenciana (DOCV), de conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 d'este text legal.  
  
Perquè els interessats puguen al·legar i presentar els documents i justificacions que estimen pertinents, podran comparéixer, en el termini de 10 dies des de la publicació d'este anunci en el DOCV, a la seu de la Direcció Territorial de Benestar Social, Secció de Protecció i Inserció de Menors, sítia a la rambla Méndez Núñez, número 41, d'Alacant, de 09.00 a 14.00 hores.  
S'advertix expressament als interessats que, en cas de no comparéixer en eixe termini, es considerarà que han perdut el dret a adduir al·legacions i aportar documents o justificacions.  
  
Expedient número: IGM 533/2010 i 400-401/2014.  
Persones interessades: Santiago Merlo Sánchez i Blanca Domínguez López.  
Últim domicili conegut: carrer Diagonal, 6, 2n, dreta, 03525 Alacant.  
Tràmit d'audiència de la Direcció Territorial de Benestar Social d'Alacant, de data 11 de setembre de 2014, en el qual s'adopta l'acord següent: procediment de desemparament ordinari dels menors Y. A. D., I. M. D. i E. M. D.  
  
Alacant, 6 d'octubre de 2014.- El director territorial: Álvaro Prieto Seva.
Diari Oficial de la Generalitat Valenciana


Sumari del DOGV 7377, del 08-10-2014 (2014/9164)

DECRET 165/2014, de 3 d'octubre, del Consell, pel qual es concedix la Distinció de la Generalitat a l'Associació de Pares de Xiquets amb Càncer de la Comunitat Valenciana, Aspanion.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7377

Data del DOGV
:   08-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9164


Data del document
:   03-10-2014

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 165/2014, de 3 d'octubre, del Consell, pel qual es concedix la Distinció de la Generalitat a l'Associació de Pares de Xiquets amb Càncer de la Comunitat Valenciana, Aspanion. [2014/9164]  
El Consell, per mitjà del Decret 177/2003, de 12 de setembre, modificat pel Decret 174/2007, de 5 d'octubre, va crear la Distinció de la Generalitat per a reconéixer la labor d'aquelles persones físiques i jurídiques que, en el desenrotllament de la seua activitat, hagen destacat pels seus valors de convivència, humanisme, compromís amb la solidaritat i ajuda als altres.  
L'Associació de Pares de Xiquets amb Càncer de la Comunitat Valenciana, creada en 1984, presta atenció mèdica, assistencial i psicològica a les famílies de xiquets i adolescents que reben o han rebut tractament oncològic en els hospitals de la Comunitat Valenciana. La seua activitat comprén l'acompanyament emocional i el suport psicològic a les famílies, el suport econòmic i social durant el procés de la malaltia, especialment a través de pisos d'acollida, així com l'organització d'activitats de convivència, temps lliure i suport terapèutic.  
  
Per això, com a reconeixement a la seua dedicació per a escoltar i atendre les famílies de xiquets i jóvens amb càncer, i humanitzar la convivència amb la malaltia, amb la deliberació prèvia del Consell, en la reunió del dia 3 d'octubre de 2014,  
  
  
DECRETE  
  
Concedir la Distinció de la Generalitat a l'Associació de Pares de Xiquets amb Càncer de la Comunitat Valenciana, Aspanion.  
  
València, 3 d'octubre de 2014  
  
El president de la Generalitat,  
ALBERTO FABRA PART